На основу члана 56. Статута Града Ниша („Службени лист Града Ниша“, број 88/2008, 143/2016 и 18/2019), члана 72. Пословника о раду Градског већа Града Ниша („Службени лист Града Ниша” број 1/2013, 95/2016, 98/2016, 124/2016, 144/2016 и 117/2020) и члана 12. Правилника о поступку припреме, израде и доставе материјала („Службени лист Града Ниша", број 125/2008),

Градско веће Града Ниша, на седници од 31.05.2021. године, доноси

**Р Е Ш Е Њ Е**

**I** Утврђује се Предлог одлуке o завршном рачуну буџета Града Ниша за 2020. годину.

**II** Предлог одлуке o завршном рачуну буџета Града Ниша за 2020. годину, доставља се председнику Скупштине Града Ниша ради увршћивања у дневни ред седнице Скупштине Града.

**III** За представника предлагача по овом предлогу на седници Скупштине Града Ниша, одређује се Нина Илић, вршилац дужности начелника Градске управе за финансије.

Број: 622-1/2021-03

У Нишу, 31.05.2021. године

**ГРАДСКО ВЕЋЕ ГРАДА НИША**

**ПРЕДСЕДНИЦА**

**Драгана Сотировски**